Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: büntetőeljárásról szóló 1998. évi XIX. törvénytől, amely
Paragraph Index: 773

2000. január 1-jén lép hatályba. Az új törvények csak egy részét tartalmazzák azoknak az ajánlásainknak, amelyek a kirendelt és a meghatalmazott védő egyenlőbb esélyeinek megteremtésére irányultak. A büntetőeljárás új elemével foglalkozott az országgyűlési biztos helyettese, aki több panasz alapján a gépjárművek lefoglalásával, illetve kiadatásával kapcsolatos hatósági eljárásokat vizsgálta. Ennek eredményeként ajánlásban javasolta az igazságügy-miniszternek a Ptk. 116. §-ában foglalt rendelkezések olyan értelmű módosítását, illetve kiegészítését, amely megteremti a gépjárművek tulajdonjogának — az ingatlan-nyilvántartáshoz hasonló — közhitelű és konstitutív nyilvántartását. Az igazságügy-miniszter a Ptk. módosítására vonatkozó javaslatot csak hosszabb távon — a végrehajtási feltételek megteremtésével egyidejűleg — tartotta lehetségesnek. Egyetértett azonban azzal,

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes